ᱦᱩᱵᱽᱞᱤ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ

ᱦᱩᱵᱽᱞᱤ ᱡᱚᱸᱠᱥᱚᱱ, ᱥᱚᱨᱠᱟᱨᱤ ᱞᱮᱠᱟᱛᱮ ᱥᱨᱤ ᱥᱤᱫᱽᱫᱷᱟᱨᱩᱫᱷᱟ ᱥᱣᱟᱢᱤᱡᱤ ᱦᱩᱵᱽᱞᱤ ᱡᱚᱸᱠᱥᱚᱱ, (ᱥᱴᱮᱥᱚᱱ ᱠᱳᱰ: UBL) ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱠᱚᱨᱱᱟᱴᱚᱠ ᱨᱮᱱᱟᱜ ᱦᱩᱵᱽᱞᱤ ᱨᱮ ᱢᱤᱫ ᱨᱮᱞᱣᱮ ᱡᱚᱸᱠᱥᱚᱱ ᱥᱴᱮᱥᱚᱱ ᱠᱟᱱᱟ ᱾ ᱦᱩᱵᱽᱞᱤ ᱡᱚᱸᱠᱥᱚᱱ ᱨᱮᱱᱟᱜ ᱯᱞᱮᱴᱯᱷᱚᱨᱢ ᱱᱚᱢᱵᱚᱨ ᱑ ᱨᱮᱱᱟᱜ ᱡᱤᱞᱤᱧ ᱫᱚ ᱑,᱕᱐᱗ ᱢᱤᱴᱚᱨ ᱢᱮᱱᱟᱜᱼᱟ, ᱡᱟᱦᱟᱸ ᱫᱚ ᱱᱚᱣᱟ ᱢᱟᱨᱪ ᱫᱷᱟᱹᱨᱤᱡ ᱡᱮᱜᱮᱛ ᱨᱮᱱᱟᱜ ᱡᱚᱛᱚ ᱠᱷᱚᱱ ᱡᱤᱞᱤᱧ ᱨᱮᱞᱣᱮ ᱯᱞᱮᱴᱯᱷᱚᱨᱢ ᱵᱮᱱᱟᱣ ᱮᱫᱼᱟ ᱾

ᱮᱥ. ᱮᱥ. ᱮᱥ. ᱦᱩᱵᱽᱞᱤ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ ᱨᱮ ᱵᱚᱞᱚᱱ ᱞᱟᱹᱜᱤᱫ ᱯᱮᱭᱟ ᱵᱚᱞᱚᱱ ᱫᱩᱣᱟᱹᱨ ᱢᱮᱱᱟᱜᱼᱟ ᱾ ᱢᱤᱫᱴᱟᱹᱝ ᱫᱚ ᱢᱩᱬᱩᱛ ᱵᱚᱞᱚᱱ ᱫᱩᱣᱟᱹᱨ, ᱫᱚᱥᱟᱨ ᱫᱚ ᱜᱚᱰᱚᱜᱽ ᱨᱳᱰ ᱨᱮᱱᱟᱜ ᱥᱮᱱᱴᱨᱟᱞ ᱨᱮᱞᱣᱮ ᱦᱚᱥᱯᱤᱴᱟᱞ ᱥᱩᱨ ᱨᱮ ᱟᱨ ᱛᱮᱥᱟᱨ ᱫᱚ ᱢᱩᱬᱩᱛ ᱵᱚᱞᱚᱱ ᱫᱩᱣᱟᱹᱨ ᱠᱷᱚᱱ ᱠᱤᱪᱷᱩ ᱢᱤᱴᱟᱨ ᱢᱟᱬᱟᱝ ᱨᱮ, ᱡᱮᱢᱚᱱ ᱭᱟᱨᱰ ᱥᱩᱨ ᱨᱮ ᱾ ᱥᱴᱮᱥᱚᱱ ᱨᱮ ᱢᱤᱫᱴᱟᱹᱝ ᱟᱹᱰᱤ ᱱᱟᱯᱟᱭ ᱯᱞᱮᱴᱯᱷᱚᱨᱢ ᱵᱟᱨ ᱦᱟᱹᱴᱤᱧ ᱨᱮ ᱦᱟᱹᱴᱤᱧ ᱢᱮᱱᱟᱜᱼᱟ ᱾ ᱱᱚᱣᱟ ᱨᱮ ᱘ ᱜᱚᱴᱟᱝ ᱯᱞᱮᱴᱯᱷᱚᱨᱢ ᱢᱮᱛᱟᱜᱼᱟ, ᱚᱱᱟ ᱢᱩᱸᱫᱽ ᱠᱷᱚᱱ ᱢᱚᱬᱮ ᱜᱚᱴᱟᱝ ᱫᱚ ᱮᱴᱟᱜ ᱥᱴᱮᱥᱚᱱ ᱞᱮᱠᱟ ᱜᱮ ᱢᱮᱱᱟᱜᱼᱟ, ᱡᱮᱢᱚᱱ ᱢᱤᱫᱴᱟᱹᱝ ᱫᱚ ᱮᱴᱟᱜ ᱥᱴᱮᱥᱚᱱ ᱥᱩᱨ ᱨᱮ ᱟᱨ ᱮᱴᱟᱜ ᱯᱮᱭᱟ ᱫᱚ ᱫᱚᱥᱟᱨ ᱥᱴᱮᱥᱚᱱ ᱥᱩᱨ ᱨᱮ ᱢᱮᱱᱟᱜᱼᱟ ᱾ ᱡᱚᱛᱚ ᱠᱷᱚᱱ ᱡᱤᱞᱤᱧ ᱯᱞᱮᱴᱯᱷᱚᱨᱢ ᱫᱚ ᱵᱟᱨ ᱦᱟᱹᱴᱤᱧ ᱨᱮ ᱦᱟᱹᱴᱤᱧ ᱟᱠᱟᱱᱟ, ᱱᱚᱣᱟ ᱨᱮ ᱯᱞᱮᱴᱯᱷᱚᱨᱢ ᱱᱚᱢᱵᱚᱨ ᱑ ᱟᱨ ᱘ ᱫᱚ ᱢᱤᱫᱴᱟᱹᱝ ᱯᱞᱮᱴᱯᱷᱚᱨᱢ ᱨᱮᱜᱮ ᱢᱮᱱᱟᱜᱼᱟ ᱾

ᱟᱜᱟ ᱜᱚᱱᱰᱟ
ᱵᱟᱸᱜᱽᱞᱳᱨ ᱟᱨ ᱦᱩᱵᱽᱞᱤ ᱞᱟᱭᱤᱱ ᱫᱚ ᱡᱚᱛᱚ ᱠᱷᱚᱱ ᱵᱟᱹᱲᱛᱤ ᱠᱟᱹᱢᱤ ᱟᱠᱟᱱ ᱞᱟᱭᱤᱱ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱾ ᱱᱚᱸᱰᱮ ᱟᱭᱢᱟ ᱥᱩᱯᱟᱨᱯᱟᱥᱴ ᱮᱠᱥᱯᱨᱮᱥ ᱟᱨ ᱮᱠᱥᱯᱨᱮᱥ ᱢᱮᱱᱟᱜᱼᱟ, ᱡᱟᱦᱟᱸ ᱨᱮ ᱵᱮᱝᱜᱟᱞᱩᱨᱩ ᱥᱤᱴᱤ-ᱦᱩᱵᱽᱞᱤ ᱡᱚᱱ ᱥᱚᱛᱟᱵᱽᱫᱤ ᱮᱠᱥᱯᱨᱮᱥ, ᱠᱚᱨᱱᱟᱴᱚᱠ ᱥᱟᱢᱯᱟᱨᱠ ᱠᱨᱟᱱᱛᱤ ᱮᱠᱥᱯᱨᱮᱥ ᱢᱮᱱᱟᱜᱼᱟ ᱾ ᱦᱩᱵᱽᱞᱤ ᱡᱚᱸᱠᱥᱚᱱ ᱫᱚ ᱠᱚᱨᱱᱟᱴᱚᱠ ᱨᱮᱱᱟᱜ ᱫᱤᱥᱩᱣᱟᱹ ᱟᱨ ᱵᱮᱯᱟᱨᱤ ᱥᱮᱵᱟ ᱞᱟᱹᱜᱤᱫ ᱛᱮ ᱛᱟᱞᱢᱟ ᱴᱷᱟᱶ ᱠᱟᱱᱟ, ᱱᱚᱣᱟ ᱫᱚ ᱢᱩᱢᱵᱟᱭ ᱠᱷᱚᱱ ᱠᱚᱧᱮ ᱯᱟᱪᱮ ᱨᱮ ᱔᱖᱐ ᱠᱤᱞᱚᱢᱤᱴᱚᱨ (᱒᱙᱐ ᱢᱤᱞ), ᱯᱟᱪᱮ ᱨᱮ ᱜᱳᱣᱟ (᱑᱖᱐ ᱠᱤᱞᱚᱢᱤᱴᱚᱨ (᱙᱙ ᱢᱤᱞ), ᱮᱛᱚᱢ ᱨᱮ ᱵᱮᱝᱜᱟᱞᱩᱨᱩ (᱔᱑᱐ ᱠᱤᱞᱚᱢᱤᱴᱚᱨ (᱒᱕᱐ ᱢᱤᱞ)) ᱟᱨ ᱥᱟᱢᱟᱝ ᱨᱮ ᱦᱟᱭᱫᱨᱟᱵᱟᱫᱽ (᱔᱕᱐ ᱠᱤᱞᱚᱢᱤᱴᱚᱨ (᱒᱘᱐ ᱢᱤᱞ)) ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾ ᱱᱚᱣᱟ ᱫᱚ ᱵᱮᱝᱜᱟᱞᱩᱨᱩ ᱥᱚᱦᱚᱨ ᱛᱟᱭᱚᱢ ᱠᱚᱨᱱᱟᱴᱚᱠ ᱨᱮᱱᱟᱜ ᱡᱚᱛᱚ ᱠᱷᱚᱱ ᱵᱟᱹᱲᱛᱤ ᱠᱟᱹᱢᱤ ᱟᱠᱟᱱ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ ᱾ ᱦᱩᱵᱽᱞᱤ ᱥᱚᱦᱚᱨ ᱨᱮ ᱢᱮᱱᱟᱜ ᱦᱩᱵᱽᱞᱤ ᱢᱚᱱᱰᱚᱞ ᱫᱚ ᱵᱮᱝᱜᱚᱞᱩᱨᱩ, ᱦᱟᱭᱫᱨᱟᱵᱟᱫᱽ, ᱢᱩᱢᱵᱟᱭ ᱟᱨ ᱜᱳᱣᱟ ᱟᱨᱦᱚᱸ ᱟᱭᱢᱟ ᱥᱚᱦᱚᱨ ᱠᱚᱭ ᱡᱚᱲᱟᱣ ᱮᱫᱟ ᱾ ᱢᱮᱜᱽᱱᱤᱡᱽ ᱞᱮᱠᱟᱱ ᱵᱮᱯᱟᱨ ᱡᱤᱱᱤᱥ ᱠᱚᱫᱚ ᱠᱷᱟᱡᱽᱱᱟ ᱨᱮᱱᱟᱜ ᱢᱩᱬ ᱥᱚᱨᱚᱥ ᱠᱟᱱᱟ ᱟᱨ ᱫᱤᱥᱩᱣᱟᱹ ᱥᱮᱵᱟ ᱠᱚᱫᱚ ᱠᱷᱟᱡᱽᱱᱟ ᱨᱮᱱᱟᱜ ᱮᱴᱟᱜ ᱥᱚᱨᱚᱥ ᱠᱟᱱᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ
ᱦᱩᱵᱽᱞᱤ ᱨᱮᱞᱣᱮ ᱥᱴᱮᱥᱚᱱ ᱨᱮᱭᱟᱜ ᱡᱚᱛᱚ ᱠᱟᱛᱷᱟ
ᱦᱩᱵᱽᱞᱤ ᱨᱮᱞᱣᱮ ᱥᱴᱮᱥᱚᱱ ᱨᱮᱞᱣᱮ ᱡᱚᱯᱚᱲᱟᱣ ᱮᱞ 

ᱛᱷᱚᱠ:ᱠᱚᱨᱱᱟᱴᱚᱠ ᱨᱮ ᱨᱮᱞᱣᱮ ᱡᱚᱸᱠᱥᱚᱱ ᱥᱴᱮᱥᱚᱱ ᱠᱚ
ᱛᱷᱚᱠ:ᱦᱩᱵᱽᱞᱤ ᱨᱮᱞᱣᱮ ᱦᱟᱹᱴᱤᱧ
ᱛᱷᱚᱠ:ᱫᱷᱟᱨᱣᱟᱲ ᱦᱚᱱᱚᱛ ᱨᱮᱱᱟᱜ ᱨᱮᱞᱣᱮ ᱥᱴᱮᱥᱚᱱ ᱠᱚ